《远游篇》
宋代·朱熹

举坐且停酒，听我歌远游。远游何所至，咫尺视九州。

九州何茫茫，环海以为疆。上有孤凤翔，下有神驹骧。

孰能不惮远，为我游其方。为子奉尊酒，击铗歌慨慷。

送子临大路，寒日为无光。悲风来远壑，执手空徊徨。

问子何所之，行矣戒关梁。世路百险艰，出门始忧伤。

东征忧旸谷，西游畏羊肠。南辕犯疠毒，北驾风裂裳。

愿子驰坚车，躐险摧其刚。峨峨既不支，琐琐谁能当。

朝登南极道，暮宿临太行。睥睨即万里，超忽凌八荒。

无为蹩躠者，终日守空堂。

作者简介：朱熹（1130年9月15日～1200年4月23日），行五十二，小名沋郎，小字季延，字元晦，一字仲晦，号晦庵，晚称晦翁，又称紫阳先生、考亭先生、沧州病叟、云谷老人、逆翁。谥文，又称朱文公。汉族，祖籍南宋江南东路徽州府婺源县（今江西省婺源），出生于南剑州尤溪（今属福建三明市）。南宋著名的理学家、思想家、哲学家、教育家、诗人、闽学派的代表人物，世称朱子，是孔子、孟子以来最杰出的弘扬儒学的大师。